recursal/SuperWikiNEXT-32B huggingface dataset:
**Դուվալո** (մակեդոներեն՝ Дувало) — ֆումարոլային դաշտ, որ գտնվում է Հյուսիսային Մակեդոնիայի հարավ-արևմուտքում՝ Օրխիդ լճից ոչ հեռու, Կոսել գյուղի մերձակայքում, ծովի մակերևույթից մոտավորապես 750 մետր բարձրության վրա։ Ամենախոշոր ֆումարոլը (հրաբխային ճեղքը) իր տեսքով հիշեցնում է փոքր չափսերով՝ մինիատյուրային խառնարան, որն ունի 50 սանտիմետր տրամագիծ և 30 սանտիմետր խորություն։ Խառնարանն ու շրջակա տեղանքը համարվում են պետության կողմից պահպանվող բնական տարածք, որին շնորհված է *բնության հուշարձան*ի կարգավիճակ։

Ճեղքից դուրս են ժայթքում ածխաթթվի երկօքսիդ ու ծծմբի երկօքսիդ պարունակող գազեր, և ծծմբի հոտը, ինչպես տեղաբնակներն են վկայում, զգացվում է նրանից մինչև 3 կիլոմետր շառավիղով հեռավորության վրա։ Օսմանյան կայսրության տիրապետության ժամանակներում օգտագործվել է ծծումբ ստանալու նպատակով։ Դուվալոն իր մեջ արտացոլում է ժամանակին պատմական նշանակություն ունեցած հրաբխային ակտիվության վերջին հետքերը այս տարածաշրջանում՝ համարվելով վերջին գործող հրաբուխը Բալկաններում։ Ժայթքում տեղի է ունեցել 2014 թվականի մայիսի 14-ին։

Սակայն Հյուսիսային Մակեդոնիայի մայրաքաղաք Սկոպյեի աշխարհագրության ինստիտուտի բնագիտության ու մաթեմատիկայի ֆակուլտետի գիտաշխատողները, իրենց իրականացրած ուսումնասիրությունների վրա հիմնվելով, եկել են այն եղրակացության, որ Դուվալոն հրաբուխ չի կարելի համարել, քանի որ այնտեղից երբեք լավա չի ժայթքել. այն ուղղակի ճեղք է, որտեղից գազեր են դուրս գալիս.:

Ծանոթագրություններ
------------------

1. ↑  "Споменик на природата Дувало". Արխիվացված է the original 2014 թ․ մայիսի 29-ին. Retrieved 2019 թ․ ապրիլի 16. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  Се активира вулканот во Косел Archived 2017-07-06 at the Wayback Machine. на семрежната страница на Нова Македонија
3. ↑
**Ռաֆայել Սեդրակի Համբարյան** (մարտի 21, 1932(1932-03-21), Նալբանդ, Սպիտակի շրջան - դեկտեմբերի 23, 2022(2022-12-23), Երևան, Հայաստան), հայ արձակագիր, հրապարակախոս։ Հայաստանի գրողների միության անդամ (1984):

Կենսագրություն
--------------

Ռաֆայել Համբարյանը ծնվել է 1932 թվականի մարտի 21-ին Նալբանդ գյուղում (այժմ՝ ՀՀ Լոռու մարզի Շիրակամուտ գյուղ)։ 1955 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1960-1970 թվականներին եղել է «Ավանգարդ» թերթի գաղափարական բաժնի վարիչ, ապա՝ քարտուղար, 1973-1993 թվականներին՝ հայկական հեռուստատեսության դրամատիկական հաղորդումների, ապա՝ հեռուստաֆիլմերի «Երևան» ստուդիայի գլխավոր խմբագիր։ Համբարյանի ջանքերով միութենական էկրան են բարձրացել վավերագրական ֆիլմեր՝ նվիրված հայ գրողներին (Համո Սահյան, Վահագն Դավթյան, Սիլվա Կապուտիկյան), ռուսերեն թարգմանվել և կենտրոնական հեռուստատեսությամբ ցուցադրվել են հայ գրողների դրամատիկական ստեղծագործություններ։ Համբարյանի խմբագիր եղած տարիներին հեռուստատեսությունը բեմադրել է հայ դասական և ժամանակակից, արտասահմանյան գրողների ստեղծագործություններից։ 1984 թվականից Հայաստանի գրողների միության անդամ է։ Հեղինակել է բազմաթիվ հոդվածներ, ակնարկներ, էսսեներ, վիպակներ, վեպեր, որոնք տպագրվել են գրական մամուլում, հնչել են հեռուստատեսությամբ և ռադիոյով։

Ստեղծագործություններ
--------------------

Համբարյանի վեպերի, վիպակների, պատմվածքների հիմքում խորհրդային և հետխորհրդային անցումային շրջանի բախումների կենտրոնում գտնվող մարդն է։ Հրատարակվել են նրա («30000 կիլոմետր օդով, ջրով, ցամաքով» (1971), «Գեներալի Երրորդ աստղը» (1974), «Հավաստի հեքիաթ» (1979), «Խոստովանանք» (1980), «Զորավիգ» (1983), «Ապոլլոնի ընտրյալները» (1984), «Բախում» (1986), «Սոխակ Տարոնա» (2001), «Աղուհաց» (2003), «Հրածաղիկ» (2003), «Արթուն է քնած առյուծը» (2010),«Արթուն է քնած առյուծը» (2016) և այլ գրքեր։

Երկեր
-----

* Արթուն է քնած առյուծը, Երևան, 2010, 2016։
* Հրածաղիկ, Երևան, 2003։
* Սոխակ Տարոնա, Երևան, 2001։
* Բախում, Երևան, 1986։
* Զորավիգ, Երևան, 1983։

Ծանոթագրություններ
------------------

1. 1 2
2. 1 2  90 տարեկանում կյանքից հեռացել է ՀԳՄ անդամ, արձակագիր, հրապարակագիր, լրագրող Ռաֆիկ (Ռափայել) Համբարյանը
3. 1 2  Ռաֆայել Համբարյանի մասին ՀԳՄ կայքում
4. ↑  "«Ով ով է։ Հայեր» հանրագիտարան, հատոր առաջին, գլխավոր խմբագիր՝ Հովհաննես Այվազյան, Հայկական հանրագիտարան հրատ.արակչություն, Երևան, 2007։". Արխիվացված է the original 2019 թ․ մարտի 21-ին. Retrieved 2019 թ․ մարտի 21. `{{cite web}}`: Unknown parameter `|dead-url=` ignored (`|url-status=` suggested) (help)
**Ֆ. Ի. Պրովեի - Ա. Ի. Կալիշի դաստակերտ** (ռուս.՝ Усадьба Ф. И. Прове – А. И. Калиш), դաստակերտ Մոսկվայում։ Հասցեն՝ Նովայա Բասմաննայա փողոց, տուն 22/2։ Մշակութային ժառանգության դաշնային նշանակության օբյեկտ է (գրանցման համար` 7720104000)։

Պատմություն
-----------

Դաստակերտը պատկանել է վաճառական Լանիններին, ապա այն ձեռք է բերել արդյունաբերող և գործարար Իվան Կարլովիչ Պրովեն։ Հին դաստակերտային կառույցները քանդվել են, և 1895 թվականին Պրովեի երեխաների` երկվորյակներ Ֆեոդորի և Ադելիի համար ճարտարապետ Կառլ Վասիլևիչ Տրեյմանի նախագծով կառուցվել է երկու համաչափ կանգնած կողաշենքերով եռահարկ տուն։ «Ֆրանսիական նեոռենեսանս» ոճի տունը գտնվում է հողամասի փոքր-ինչ խորքում, գլխավոր բակը փողոցից անջատված է դարպասով և կափածո ճաղերով ցանկապատով։ Գլխավոր ճակատի դեկորը կազմված է ծեփվածքից և պատուհանների երեսկալներից։ Ե՛վ տունը, և՛ կողաշենքերը երեսպատված են կոպտատաշ քարով, ճակատի հիմնական` բաց դարչնագույնը լրացված է հակադիր կարմիրով։

Տունն ունի երկու առանձին գլխավոր մուտք, որոնք տարբերվում են ձևավորմամբ և վերևում զարդատախտակներին գրված վենզելներով` «ФП» («ՖՊ») և «АК» («ԱԿ»)։ Առաջինը տանում էր դեպի Ֆեոդոր Իվանովիչ Պրովեի բնակարան, որը գտնվում էր երկրորդ հարկում, իսկ երկրորդը` նրա քրոջ` Ադելի Իվանովնա Պրովեի (ըստ ամուսնու` Կալիշ) բնակարանը երրորդ հարկում։ Առաջին հարկն օգտագործվել է տնտեսական կարիքների և ծառաների համար։ Դաստակերտի ձախ կողաշենքը պատկանում էր Ադելիին, աջը` Ֆեոդորին։

Ֆեոդոր Իվանովիչը մասնակցել է հոր գործերին, սակայն ավելի շատ հայտնի էր որպես դրամահավաք։ Նրան պատկանում էր անտիկ և բյուզանդական մետաղադրամների մի մեծ հավաքածու, և որոշ ժամանակ նա եղել է Մոսկովյան դրամագիտական ընկերության նախագահը։ Նրա քույրը` Ադելին, ամուսնացած էր վաճառական Գեորգի Կալիշի հետ և զբաղվում էր բարեգործությամբ։ Նոր իշխանության օրոք, 1918 թվականին, Ֆեոդորն ու Ադելին վտարվեցին սեփական տնից, իսկ դաստակերտն ազգայնացվեց և սկսեց ծառայել բուժական նպատակների համար։ Ներկայումս տան մի մասը զբաղեցնում է բանկը, իսկ մյուս մասը Սվեշնիկովի անվան պետական երգչախումբը։

Պատկերասրահ
-----------

* Կողաշենքի և տան ճակատը Ալեքսանդր Լուկյանովի փողոցում, 2010 թվականԿողաշենքի և տան ճակատը Ալեքսանդր Լուկյանովի փողոցում, 2010 թվական
* Գլխավոր շենք, 2015 թվականԳլխավոր շենք, 2015 թվական

Ծանոթագրություններ
------------------

1. ↑  Решение Президиума Московского Городского Совета народных депутатов № 84 от 30.07.1992
2. ↑  "Городская усадьба, XIX в." (in ռուսերեն). Департамент культурного наследия города Москвы. Արխիվացված է the original 2015 թ․ նոյեմբերի 17-ին. Retrieved 2015 թ․ հուլիսի 27. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2 3  Подъяпольская, Мария. "Усадьба Ф.И. Прове – А.И. Калиш" (in ռուսերեն). Узнай Москву. Retrieved 2015 թ․ հուլիսի 27.
**Դենտաֆոբիա**, վախ ստոմատոլոգիական բուժումից։ Մարդիկ, ովքեր տառապում են դենտաֆոբիայով, դիմում են ատամնաբույժի ծայրահեղ դեպքերում, օրինակ՝ երբ զգում են սուր ատամնացավ կամ առաջացել է բորբոքում։

Մեր օրերում տարբեր աստիճանի վախ ատամնաբույժից ունի աշխարհի բնակչության գրեթե ամեն երրորդ մարդը։ դենտաֆոբիա ունենալուն ավելի հակված են կանայք, քան տղամարդիկ, և երիտասարդները՝ ավելի, քան մեծահասակները ։

Պատճառներ
---------

##### Անմիջական փորձ

Այս վախի հիմնական պատճառներից մեկը համարվում է ատամնաբույժին նախորդ այցերի բացասական փորձը։ Շատ մարդիկ ասել են, որ իրենց վախը սկսվել է դժվար, ցավոտ կամ տրավմատիկ ատամնաբուժական միջամտությունից հետո։ Այնուամենայնիվ, միայն դրանով չէ բացատրվում ֆոբիայի առաջացումը։ Կարևոր է բժշկի վերաբերմունքը հիվանդի նկատմամբ։ Հաճախ ատամնաբույժի անտարբեր, սառը, անուշադիր վերաբերմունքը կարող է դառնալ ֆոբիայի առաջացման։

Պատճառների մասին խոսելիս հաճախ նշում են նաև ատամնացավի առանձնահատկությունները։ Կյանքի համար կարևոր օրգանների՝ գլխուղեղի, տեսողության օրգանների մոտ գտնվելը ատամնացավը դարձնում է ավելի կարևոր մարդու ինքնապահպանման բնազդի համար։

##### Այլ

* Այլ մարդու բացասական փորձ

Վախը կարող է առաջանել նաև, երբ ծնողները տառապում են դենտաֆոբիայով։ Նրանց վարքը և էմոցիանալ վիճակը ստոմատոլոգի այցելելիս կարող է գիտակցաբար կամ անգիտակցաբար փոխանցվել երեխային։

* Մեդիա

Ստոմատոլոգների բացասական պատկերները ֆիլմերում, մուլտֆիլմերում։

* Բժշկության այլ ոլորտներում բացասկան փորձ
* Անօգնականության զգացում և վերահսկողության կորուստ

Հիվանդը ի վիճակի չի լինում հսկողության տակ պահել ընթցքը, դա բերում է անօգնականության զգացման, որն էլ իր հերթին վախ է առաջացնում։

Պայքարի մեթդներ
---------------

* Հոգեթերապիա;
* սեդացիայի կիրառում (դեղորայքային քուն), հիվանդի լարվածության նվազման և հանգստացման համար ստոմատոլոգիական ընթացակարգի ժամանակ

Տես նաև
-------

Ֆոբիաների ցանկ

Ծանոթագրություններ
------------------

1. ↑  Как избавиться от страха перед стоматологом,Стоматология.рф 19 марта 2012
2. ↑  Armfield JM, Spencer AJ, Stewart JF (March 2006). "Dental fear in Australia: who's afraid of the dentist?". *Aust Dent J*. **51** (1): 78–85. doi:10.1111/j.1834-7819.2006.tb00405.x. PMID 16669482. Արխիվացված է the original 2019 թ․ դեկտեմբերի 11-ին. Retrieved 2016 թ․ մայիսի 26. `{{cite journal}}`: Unknown parameter `|dead-url=` ignored (`|url-status=` suggested) (help)CS1 սպաս․ բազմաթիվ անուններ: authors list (link)
3. ↑  Erten H, Akarslan ZZ, Bodrumlu E (April 2006). "Dental fear and anxiety levels of patients attending a dental clinic". *Quintessence Int*. **37** (4): 304–10. PMID 16594362.`{{cite journal}}`: CS1 սպաս․ բազմաթիվ անուններ: authors list (link)
4. ↑  Как за несколько часов вылечить все зубы Archived 2012-05-26 at the Wayback Machine. РБК 24 мая 2012

Արտաքին հղումներ
----------------

* Ինչպես ազատվել դենտաֆոբիայից

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | MESH ID |
|  |
| Չափորոշչային վերահսկողություն | LCCN: sh2005008215 · Microsoft: 2779456721 |

 |
**Ջիջիգա** ( ամհարերեն՝ ጅጅጋ), քաղաք Եթովպիայի արևելքում, Սոմալիի եթովպական շրջանի վարչական կենտրոնը։ Հայտնի է անուշահոտությունների արտադրությամբ։

Պատմություն
-----------

1977 թվականի օգոստոսի կեսերից մինչև սեպտեմբերի 12-ը Օգադենի համար մարտերի ընթացքում Եթովպիա<յի և Սոմալիի միջև տեղի է ունեցել ճակատամարտ քաղաքի համար։ Օգոստոսի 30-ին սոմալիացիներին հաջողվել է ներխուժել քաղաքի տարածք։ Եթովպացիների հակագրոհը կարողացել է մի քանի օրով կանգնեցնել սոմալիացիներին, սակայն սեպտեմբերի 12-ին քաղաքն ամբողջությամբ ընկել է։

Աշխարհագրություն
----------------

Քաղաքը գտնվում է Ջիջիգա Գոտում՝ Հարերից մոտ 80 կմ արևելք և Սոմալիի սահմանից 60 կմ արևմուտք, ծովի մակարդակից 1608 մ բարձրության վրա։

Բնակչություն
------------

Կենտրոնական վիճակագրական գործակալության տվյալներով՝ 2005 թվականի դրությամբ քաղաքի բնակչությունը 98 076 մարդ է, որից 50 355-ը՝ տղամարդ և 47 721-ը՝ կին։ 1997 թվականի մարդահամարի տվյալներով՝ Ջիջիգիայի բնակչությունը 65,795 մարդ էր, որից 33,266-ը՝ տղամարդ, իսկ 32,529-ը՝ կին։ Գերակշռող էթնիկ խումբը սոմալիացիներն են (99,0 %), բնակվում են նաև ամհարաներ (0,25 %), օրոմոններ (0,44 %) և գուրագեներ (0,30%)։ Այլ ազգությունների ներկայացուցիչների մասնաբաժինը՝ 0,08 %։ Քաղաքը Ջիջիգա վորեդայի ամենամեծ բնակավայրն է։

Տրանսպորտ
---------

Ջիջիգան գտնվում է Հաուերի և Սոմալիի Հարգեյսա քաղաքի միջև ընկած հիմնական մայրուղու վրա։

Ջիջիգան Դեգաբուրին կապող 170 կիլոմետր երկարությամբ ասֆալտապատ և բետոնե ճանապարհը ավարտվել է 2008 թվականի նոյեմբերի 14-ին ափերի մոտ և արժեցել է ավելի քան 230 միլիոն բիր։ Ջիջիգան սպասարկվում է օդանավակայանով, որը քաղաքը կապում է Ադիս Աբեբայի և Գոդա քաղաքի հետ։

Կապ
---

Քաղաքում փոստը գործում է 1923 թվականից, հեռախոսը՝ 1956 թվականից։

Ծանոթագրություններ
------------------

1. ↑  Small States in the International System: At Peace and at War. Neal G. Jesse, John R. Dreyer. Lexington Books. 2016. P.148
2. ↑  "Jijiga, Ethiopia Page" (in անգլերեն). Fallingrain Global Gazetteer. Արխիվացված է the original 2013 թ․ սեպտեմբերի 16-ին. Retrieved 2013 թ․ օգոստոսի 31.
3. ↑  CSA 2005 National Statistics Archived 2007-08-13 at the Wayback Machine. Table B.4
4. ↑  "*1994 Population and Housing Census of Ethiopia: Results for Somali Region, Vol. 1*" (PDF). Արխիվացված է the original (PDF) 2011 թ․ հուլիսի 18-ին. `{{cite web}}`: Unknown parameter `|deadlink=` ignored (`|url-status=` suggested) (help) Tables 2.4, 2.14 (accessed 10 January 2009). The results of the 1994 census in the Somali Region were not satisfactory, so the census was repeated in 1997.
5. ↑  "«Jijiga-Degehabur asphalt road open for traffic»". `{{cite web}}`: Unknown parameter `|deadlink=` ignored (`|url-status=` suggested) (help), Ethiopian News Agency website (accessed 20 January 2010)
6. ↑  "«Local History in Ethiopia»" (PDF). `{{cite web}}`: Unknown parameter `|deadlink=` ignored (`|url-status=` suggested) (help) The Nordic Africa Institute website (accessed 31 May 2008)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n85243221 · VIAF: 158346310 · WorldCat VIAF: 158346310 |

 |
**Դրամական ծառայություններ մատուցող կազմակերպություններ**, իրավական տերմին, օգտագործվում է նկարագրելու այն ձեռնարկությունները, որոնք փոխանցում կամ փոխակերպում են փողը։ Սահմանումը ստեղծվել է, որպեսզի ներառի ոչ միայն բանկերը, որոնք սովորաբար մատուցում են այդ ծառայությունները, այլև ոչ բանկային ֆինանսական հաստատությունները։

Դրամական ծառայություններ մատուցող կազմակերպությունները ունեն տարբեր իրավասություններ, ընդհանուր առմամբ, ներառում է ցանկացած ֆինանսական ծառայություններ․ գումարի փոխանցում և ստացում, արտարժույթի փոխանակում, գումարի կանխիկացում կամ փողի հետ կապված այլ գործիքներ։ Այս կազմակերպությունները կարող են ներառել նաև ցանկացած այլ ծառայություններ, օրինակ փողերի լվացման դեմ պայքարի գործընթացների կազմակերպում։ Դրամական ծառայություններ մատուցող կազմակերպությունները կարգավորվում են տեղական կարգավորող մարմինների կողմից և պետք է համապատասխանեն հաշվապահական հաշվառման պահանջներին՝ հաճախորդների պատշաճ ստուգում իրականացնելու համար, եթե հաճախորդները պահանջում են արտարժույթի գումար, որը գերազանցում է փողերի լվացման հայտնաբերման համար սահմանված որոշակի շեմը։

Դրամական ծառայություններ մատուցող կազմակերպությունները հաճախ կարևոր ֆինանսական ծառայություններ են մատուցում թերզարգացած շրջաններին, որոնք ունեն սահմանափակ կամ առանց բանկային ծառայություններ։ Այն կարող է ներառել փոստային բաժանմունքներ, բանկերի կամ գործակալների տարածաշրջանային ցանցեր:։

Տես նաև
-------

* Ֆինանսական ծառայություններ
* Թվային բանկինգ
* Փող
* Արտարժույթ

Ծանոթագրություններ
------------------

1. ↑  "Money Service Businesses and Money Laundering Regulations". HM Revenue and Customs. Retrieved 2011 թ․ նոյեմբերի 20.
2. ↑  "Money Services Business (MSB) Registration". Fincen. Արխիվացված է the original 2015 թ․ հոկտեմբերի 16-ին. Retrieved 2011 թ․ նոյեմբերի 20.
3. ↑  "Triggering Amounts for Record Keeping". *Biz4x* (in անգլերեն). Retrieved 2019 թ․ մայիսի 27.
4. ↑  "FATF Guidance on the Risk-Based Approach for Money Services Businesses". *www.fatf-gafi.org* (in անգլերեն). Արխիվացված է the original 2020 թ․ դեկտեմբերի 5-ին. Retrieved 2019 թ․ մայիսի 21.
**Ջիհադ** (արաբ․՝ الجهاد‎‎-ից [dʒɪ’hɑ:d] — «ջանք»), հասկացություն իսլամում, որը նշանակում է ջանասիրություն Ալլահի ճանապարհին։ Սովորաբար ջիհադը նույնացվում է զինված պայքարի հետ, սակայն հասկացությունն ինքնին բավականին լայն է։

Իսլամում ջիհադ համարվում է կռիվը սեփական հոգևոր և սոցիալական արատների հետ (օրինակ, ստի, խաբեության, հասարակության ցոփակեցության հետ և այլն), սոցիալական անարդարության վերացում, մշտական եռանդի ներդրում իսլամի տարածման գործում, նվաճողների դեմ պայքարում, հանցագործների և օրինազանցների պատժում։ Բացի այդ, արաբերենում «ջիհադ» բառը նշանակում է ցանկացած ջանք կամ եռանդ, մասնավորապես՝ աշխատանքում, ուսման մեջ և այլն։

Ըստ Ղուրանի՝ յուրաքանչյուր մուսուլման պետք է ջանասիրություն ցուցաբերի իսլամի հաստատման և պաշտպանության համար, դրա համար ծախսել իր նյութական միջոցները և ներդնել ուժերը։ Վտանգի դեպքում պետք է անցնել զինված պայքարի ընդդեմ հավատի թշնամիների։ Ջիհադը իսլամի գագաթնակետն է, բոլոր ուժերի ու հնարավորությունների ներդրումը հանուն իսլամի տարածման և հաղթանակի. սա մուսուլմանական համայնքի գլխավոր պարտականություններից մեկն է։ Ազգային-ազատագրական շարժման շրջանում ջիհադի գաղափարները կարող են կիրառվել ընդդեմ գաղութացման։

Ռազմական ջիհադի ընկալումը հիմնական հասկացություն դարձավ ոչ մուսուլմանների համար և ստացավ «սուրբ պատերազմ» անվանումը։ Բայց որոշ մուսուլմանական հեղինակներ ժխտում են նման մոտեցումը։

Հենց մուսուլմանների շրջանում ջիհադը հանդիսանում է ընդհանուր առաքելության ազատագրության ձև, բայց մի շարք ժողովրդավարական աշխարհիկ երկրներում և հանրապետություններում ջիհադը հարում է ծայրահեղականության ճյուղին։

Նպատակներ
---------

Մուսուլմանական արմատական մտածող, «Մուսուլման եղբայրներ» կազմակերպության գաղափարախոս Սայիդ Քութբը կարծում էր, որ ջիհադը իսլամի թշնամիների դեմ պայքարի ձև է։

Իսլամի պատմաբան Դանիել Փայփսը կարծում է, որ «ջիհադի նպատակը կայանում է ոչ այնքան իսլամական հավատքի տարածման, որքան մուսուլմանական ինքնիշխան կառավարման ոլորտներն ընդլայնելը... Այսպիսով, ջիհադն ըստ էության ագրեսիվ է և նրա վերջնական նպատակն այն է, որ հասնի մուսուլմանների գերիշխանության ամբողջ աշխարհում»։ Նա նաև նշում է, որ ջիհադը միշտ արտահայտվում է տարածքային ընդարձակումների տեսքով։

Ծանոթագրություններ
------------------

1. ↑  "Догматы ислама. Ислам". Արխիվացված է the original 2015 թ․ փետրվարի 14-ին. Retrieved 2015 թ․ մայիսի 10. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Коран, 2:216
3. ↑  Rudolph Peters, Islam and Colonialism. The doctrine of Jihad in Modern History (Mouton Publishers, 1979), p. 118
4. ↑  John Calvert. Sayyid Qutb and the Origins of Radical Islamism. New York: Columbia University Press, 2010, pp. vii+377, (Hardback). ISBN 978-0-231-70104-4
5. ↑  Что такое джихад?

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Կրուգոսվետ · Մեծ կատալոնական · Մեծ նորվեգական · Մեծ սովետական (1 հրտ.) · Ուղղափառ · Universalis |
|  |
| Չափորոշչային վերահսկողություն | BNF: 11980821p · GND: 4305296-4 · LCCN: sh85070535 |

 |
**Դուբովաց ամրոցը** ամրոց է Կարլովացում, Խորվաթիայում։

Դուբովաց ամրոցը նայում է խորվաթական Կարլովաց քաղաքին։ Քառակուսի աշտարակը հավանաբար կառուցվել է 13-րդ դարի ընթացքում։ 15-րդ դարում ամրոցը վերակառուցվել է վերածննդի ոճով։ Ամրոցի սեփականատերերը տարբեր մարդիկ են եղել. սլավոնացի ազնվական ընտանիք, խորվաթական կոմսեր ու դուքսեր։ 1671 թվականից մինչև 1809 թվականը Դուբովացի սեփանականատերերը կարլովացյան գեներալներ էին։ 1837 թվականին նոր սեփականատերը` կոմս Լավալ Նուջենթը, վերակառուցում է ամրոցը ռոմանտիզմի ոգով։ Դուբովացը կրկին վերանորոգվում է 1952 թվականին։ Գոյություն ունի ամրոցի այդ ժամանակվա լուսանկարը։
Ամրոցը մի քանի տարի օգտագործվել է որպես հյուրանոց, և սենյակների ներքին հարդարանքին պատճառված վնասն այժմ վերականգնվում է։ Այստեղ կան թանգարանային ցուցանմուշներ։ Ամրոցի մասին պատմող նյութերը հուշում են, որ այն կառուցվել է բլուրի վրա` ուժեղացնելու պաշտպանությունն ու մեծացնելու շրջակա տարածքների տեսանելիությունը։
Ամրոցի լուսանկարը վերջերս տեղադրվել է խորվաթական նամականիշի վրա։

Պատկերասրահ
-----------

* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. 1 2 3   Archived 2020-02-19 at the Wayback Machine. Castles of Croatia
2. ↑  "Archived copy". Արխիվացված է the original 2011 թ․ հունիսի 14-ին. Retrieved 2009 թ․ հոկտեմբերի 10. `{{cite web}}`: Unknown parameter `|deadurl=` ignored (`|url-status=` suggested) (help)CS1 սպաս․ արխիվը պատճենվել է որպես վերնագիր (link) Կաղապար:Hr icon

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 798150323761209970670 · WorldCat VIAF: 798150323761209970670 |

 |
**Երևանի երկաթուղային կայարանի միջադեպ**, զինված ընդհարում, որը տեղի է ունեցել 1990 թվականի մայիսի 27-ին, Երևանի «Սասունցի Դավիթ» երկաթուղային կայարանում և Երևան-Նուբարաշեն խճուղու հայկական ինքնապաշտպանական ուժերի և խորհրդային զինվորների միջև, զոհվել են 27 ազատամարտիկ և խաղաղ բնակիչներ։

Պատմություն
-----------

Դեպքերը սկսել են Երևանի «Սասունցի Դավիթ» երկաթուղային կայարանի սպասասրահում 1990 թվականի մայիսի 27-ի առավոտյան ժամը 8։ 30-ին։ Չպարզված պայմաններում սկսվել է փոխհրաձգություն հայ ազատամարտիկների և խորհրդային զինվորականների միջև։ Փոխհրաձգության հետևանքով խորհրդային զինուժի արձակած գնդակներից զոհվել է 6 ազատամարտիկ։ Ավելի ուշ մարտերը շարունակվեցին Երևան-Նուբարաշեն խճուղում, երբ խորհրդային 7-րդ բանակի զրահատեխնիկան մտնում էր Երևան, իսկ հայ ինքնապաշտպանական ուժերը փորձում էին նրանց կանգնեցնել։ Այստեղ սպանվեցին ավելի քան երկու տասնյակ ազատամարտիկ և խաղաղ բնակիչներ։ Խորհրդային 7-րդ բանակի հրամանատար Միխայիլ Սուրկովի հետ վարած բանակցությունների արդյունքում հաջողվեց համոզել, որ զորքերը ետ քաշվեն։ Չնայած զինված գործողությունները դադարեցնելուն․ խորհրդային բանակը մի քանի օր զրահատեխնիկայով շրջափակել էր Երևանի Ազատության հրապարակը։

Զոհեր
-----

Միջադեպի զոհերին նվիրված հուշատախտակ Երևանում։
Զինված ընդհարման հետևանքով զոհվեցին 27 մարդ՝ ազատամարտիկներ, որոնցից վեցը Երևանի «Սասունցի Դավիթ» երկաթուղային կայարանում, և խաղաղ բնակիչներ։ 

### Կայարանում զոհված ազատամարտիկներ

* Արսեն Հարությունյան (ծնվ․ 1964)
* Գարեգին Կարապետյան (ծնվ․ 1966)
* Սամսոն Հարությունյան (ծնվ․ 1966)
* Վազգեն Վարդանյան (ծնվ․ 1955)
* Խաչիկ Մալխասյան (ծնվ․ 1967)
* Էդիկ Պետրոսյան (ծնվ․ 1953)

### Նուբարաշենում զոհված ազատամարտիկներ

* Վահան Հակոբյան (ծնվ. 1959)

Դեպքերի գնահատական
------------------

|  |  |  |
| --- | --- | --- |
|  | Մայիսի 20-ին Հայաստանում անցկացվեց Գերագույն խորհրդի ընտրությունների առաջին փուլը, և ակնհայտ դարձավ, որ Համազգային շարժումը հաղթում է այդ ընտրություններում։ Մոսկվան սրան փորձեց հակազդել Կայարանի դեպքերով. 1990 թվականի մայիսի 27-ին Շարժման ներկայացուցիչների և Սովետական բանակի պարեկի միջև Երևանի երկաթուղային կայարանում փոխհրաձգություն սարքվեց, և Նուբարաշենում տեղակայված սովետական զորքերը այդ առիթն օգտագործելով` «մարշ-բրասոկ» արեցին դեպի Երևան- Ղարաբաղյան շարժման հայաստանյան կոմիտեի և ՀՀՇ հիմնադիր-անդամ Բաբկեն Արարքցյան |  |

Ծանոթագրություններ
------------------

1. ↑  Հայաստանի պաշտպանության նախարարության կայք
2. ↑  24 տարի առաջ Երևանում խորհրդային բանակի կողմից սպանվեցին 27 ազատամարտիկ և խաղաղ բնակիչներ
3. ↑  "1990 թվականի այս օրը խորհրդային բանակը մտավ Երևան". Արխիվացված է the original 2015 թ․ ապրիլի 2-ին. Retrieved 2014 թ․ հունիսի 1. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Վերջին կայարանը՝ Անկախություն.Եռաբլուրի առաջին զոհերը|Լրատվական ռադիո
Երևանի մամուլի ակումբի խորհրդանիշը (*1995, Վահրամ Մխիթարյան*)

**Երևանի մամուլի ակումբ, ԵՄԱ**, Հայաստանում գործող եկամուտ չհետապնդող ոչ կառավարական կազմակերպություն, որը միավորում է լրագրողներին, հրատարակիչներին, ԶԼՄ-ների ղեկավարներին և փորձագետներին՝ անկախ նրանց կուսակցական պատկանելությունից և քաղաքական հայացքներից։ Ակումբի նախագահն է Արթուր Պապյանը։

Նպատակներ
---------

Ակումբի հիմնական նպատակն է՝ աջակցել ազատ, անկախ և որակյալ ԶԼՄ-ների զարգացմանը՝ նպաստելով Հայաստանում քաղաքացիական հասարակության կայացմանը և ժողովրդավարական բարեփոխումներին։

Խնդիրներ
--------

Ակումբի հիմնական խնդիրներն են հանդիսանում՝ լրագրողների խոսքի ազատության իրավունքի և տեղեկատվության մատչելիության պաշտպանությունը, աջակցել հայաստանյան և արտասահմանյան ԶԼՄ-ների և լրագրողների միջև կապեր ընդլայնման աջակցությունը, լրագրողական մասնագիտական էթիկայի ամրապնդում և նպաստել ԶԼՄ-ների ինքնակարգավորման համակարգի զարգացմանը նպաստումը, լրագրողների մասնագիտական վարպետության աճի աջակցություն՝ սեմինարների, գիտաժողովների, վերապատրաստման և այլ միջոցներով, ԶԼՄ-ներում տիրող իրավիճակի դիտարկում՝ տարբեր հետազոտությունների և մոնիտորինգների միջոցով։

Պատմություն
-----------

Ակումը հիմնադրվել է 1995 թվականի հուլիսի 18-ին, ստանձնելով անկախ Հայաստանի Հանրապետության լրագրողների առաջին մասնագիտական միավորումը։

Տես նաև
-------

* Լրագրությունը Հայաստանում

Արտաքին հղումներ
----------------

* Պաշտոնական կայք

Ծանոթագրություններ
------------------

1. 1 2 3 4  "Երևանի մամուլի ակումբի առաքելությունը". Արխիվացված է the original 2017 թ․ հունիսի 15-ին. Retrieved 2017 թ․ հունիսի 7. `{{cite web}}`: Unknown parameter `|dead-url=` ignored (`|url-status=` suggested) (help)
**Երևանի Ստեփան Զորյանի անվան թիվ 56 դպրոց**, հանրակրթական դպրոց Երևանի Արաբկիր վարչական շրջանում։

Պատմություն
-----------

Դպրոցը հիմնադրվել է 1947 թվականի սեպտեմբերի 1-ին, Արաբկիր փողոցի վրա գտնվող մասնավոր տանը։ Ունեցել է ութ դասարան, ութ ուսուցիչ։ Ստեփան Զորյանի անվամբ անվանակոչվել է 1968 թվականի հոկտեմբերի 14-ին։ 1994 թվականին դպրոցը ներգրավվել է այլընտրանքային կրթության մի շարք ծրագրերում և դասընթացներում՝ Կիրառական տնտեսագիտություն, Բարոյագիտություն, Հոգեբանություն, Տրամաբանություն, Քայլ առ քայլ, Էկոլոգիա, Առողջապահություն, Կյանքի հմտություններ, Բարև, Երիտասարդական նվաճումներ, Պատանեկան նվաճումներ, Մարդը՝ մարդուն, Կենգուրու միջազգային մաթեմատիկական խաղ-մրցույթ։ Դպրոցի ռազմագիտության կաբինետը և հրաձգարանն անվանակոչվել են Արցախյան պատերազմում զոհված ազատամարտիկներ, դպրոցի նախկին շրջանավարտներ Գագիկ Գևորգյանի և Անդրանիկ Ներսիսյանի անուններով։

Միջոցառումներ
-------------

Դպրոցում իրականացվում է Ստեփան Զորյանի ծննդյան տարեդարձին նվիրված միջոցառումների շարք, խոնարհման դաս գրողի շիրիմի մոտ՝ Կոմիտասի անվան պանթեոնում, իրականացնում է Հայոց բանակի ծննդյան տարեդարձին նվիրված միջոցառումներ, Հայոց եղեռնի զոհերի հիշատակին նվիրված ազգային տուրքի նվիրատվություն «Հայաստան» Համահայկական Հիմնադրամին։

Շրջանավարտներ
-------------

* Արեգ Գրիգորյան
* Գոհար Իգիթյան
* Գուրգեն Արսենյան

Ծանոթագրություններ
------------------

1. ↑  Երևանի քաղաքապետարանի ենթակայության դպրոցներ
2. ↑  "Երևանի Ստեփան Զորյանի անվան թիվ 56 դպրոց". Արխիվացված է the original 2016 թ․ օգոստոսի 19-ին. Retrieved 2015 թ․ հունիսի 7. `{{cite web}}`: Unknown parameter `|dead-url=` ignored (`|url-status=` suggested) (help)
**Պրոկոպի Յավտիսի** (ռուս.՝ Явтысый, Прокопий Андреевич, հուլիսի 11, 1932(1932-07-11), Նենեցյան ինքնավար օկրուգ, Հյուսիսային երկրամաս, ՌԽՖՍՀ, ԽՍՀՄ - դեկտեմբերի 23, 2005(2005-12-23), Նարյան Մար, Naryan-Mar Urban Okrug), նենեց բանաստեղծ, արձակագիր, նկարիչ։ Նարյան Մար քաղաքի պատվավոր քաղաքացի (2002 թվական)։

Կենսագրություն
--------------

Ավարտել է Ա. Գերցենի անվան Լենինգրադի պետական մանկավարժական ինստիտուտը (1960 թվական)։ 1960 թվականից աշխատել է Նարյան Մարի նենեցական ավագ դպրոցում-ինտերնատում` որպես աշխարհգրության և ֆիզկուտուրայի ուսուցիչ։ Նենեցական ինքնավար մարզի 40-ամյակին նվիրված Նանյան Մար-Ուստ-Ցիլմա-Արխանգելսկ քարոզչական-սպորտային դահուկուղու անցկացման մասնակիցներից է (1969)։ Եղել է Ռուսաստանի Խորհրդային Ֆեդերատիվ Սոցիալիստական Հանրապետության գրողների միության անդամ։ «Սպիտակ հող», «Եղնիկների վազք», «Արգիշի հետքը», «Ամպամած երկրի կանչը» և այլ գրքերի հեղինակ է։ Հեղինակել է նաև «Վիտերկո» նենեցերենի դասագիրքը։ Մասնակցել է գրաֆիկական ցուցահանդեսների Նարյան Մարում (1991, 1992 թվականներ), Նորվեգիայում (1993, 1994 թվականներ)։ Պարգևատրվել է «Աշխատանքի կարմիր դրոշ» շքանշանով (1978 թվական) և ԽՍՀՄ տնտեսական նվաճումների ցուցահանդեսի բրոնզե մեդալով (1982 թվական)։ Արխանգելսկի կոմսոլոմի գրականության և արվեստի ոլորտի մրցանակի դափնեկիր է (1982 թվական)։

Ընտանիք
-------

Ոչ հարազատ եղբայրը` Սեմյոն Յավտիսին (1941-1973 թվականներ), եղել է առաջին նենեց օդաչուն։

Ս. Յավտիսիի կյանքին է նվիրված Պրոկոպի Յավտիսիի «Թևավոր սահնակներ» բանաստեղծությանը։

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. ↑  *Bibliothèque nationale de France* Record #16186006b // BnF catalogue général (ֆր.) — Paris: BnF.
3. ↑  Почетные граждане Нарьян-Мара
4. ↑  "Крылатая судьба | Общественно-политическая газета Ненецкого АО - Няръяна вындер". *nvinder.ru*. Արխիվացված է the original 2020 թ․ օգոստոսի 13-ին. Retrieved 2020 թ․ օգոստոսի 13. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Պրոկոպի Յավտիսի

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 16186006b · ISNI: 0000000077676034 · SUDOC: 164473394 · VIAF: 107611944 · WorldCat VIAF: 107611944 |

 |
Երևանի Գ.Ստեփանյանի անվան թիվ 135 դպրոցի զոհված շրջանավարտ-ազատամարտիկների հուշաքարը
**Գագիկ Ստեփանյանի անվան թիվ 135 դպրոց** հանրակրթական դպրոց Երևանի Նոր Նորքի միկրոշրջանում։

Պատմություն
-----------

Դպրոցը հիմնադրվել է 1967 թվականին։ Եղել է Նոր Նորքի 2-րդ զանգվածի առաջին միջնակարգ դպրոցը։ Ունեցել է 50 դասարան՝ 2000 աշակերտներով։ Հիմնադիր տնօրենն է եղել վաստակավոր ուսուցիչ Արամայիս Հարությունի Զոհրաբյանը։ 1999 թվականին դպրոցն անվանակոչվել է Արցախյան ազատամարտի հերոս Գագիկ Ստեփանյանի (Հեթանոս Գագո մականունով) անունով։

1977-2003 թթ. դպրոցի երկրորդ տնօրենն է եղել Յաշա Վարդանի Դադասյանը, ով իր գործունեության տարիների ընթացքում անմնացորդ նվիրվեց մատաղ սերնդի դաստիարակությանը և առողջ կոլեկտիվի ձևավորմանը։

2004 թվականին Կառավարման խորհրդի կողմից դպրոցի տնօրեն է ընտրվել Գարեգին Շուրայի Ներսեսյանը։

Ծանոթագրություններ
------------------

1. ↑  Երևանի քաղաքապետարանի ենթակայության դպրոցներ
2. ↑  "Երևանի Գագիկ Ստեփանյանի անվան համար 135 հիմնական դպրոց". Արխիվացված է the original 2017 թ․ հունվարի 29-ին. Retrieved 2015 թ․ ապրիլի 19.
3. ↑  "Դուշման Վարդան". *Դուշման Վարդան*. Retrieved 2017 թ․ փետրվարի 6.

Արտաքին հղումներ
----------------

* 135 դպրոցի պաշտոնական կայքը Archived 2020-01-29 at the Wayback Machine.
* 135 դպրոցի տնօրեն Archived 2020-01-29 at the Wayback Machine. և տնօրենություն Archived 2020-01-29 at the Wayback Machine.
**Երևանի N8 արհեստագործական պետական ուսումնարան**-ը արհեստագործական պետական ուսումնարան է Երևանում։ Հիմնվել է 1976 թ. օգոստոսի 17-ին, ներկայիս ուսումնարանի տնօրենը Մարիամ Հակոբյանն է, փոխտնօրեններն են Տաթև Տոնոյանը և Հասմիկ Գրիգորյանը։ Ուսուցչական կազմում կա ավելի քան 20-ից ավել ուսուցիչ և աշխատակից։

Պատմություն
-----------

ՀՀ Կրթության և գիտության նախարարության «Երևանի N8 արհեստագործական պետական ուսումնարան» -ը հիմնադրվել է 1976 թվականի օգոստոսի 17 –ին՝ «N2 միջնակարգ պրոֆտեխնիկական ուսումնարան» անվամբ, հիմնադիր տնօրեն Էռնեստ Խանումյան։ Վերոնշյալ թվականին ուսումնարանում ուսուցանվել են հետևյալ մասնագիտությունները. 1984 թվականի նոյեմբերից ուսումնարանը վերանվանվել է և դարձել «N 23 պրոֆտեխնիկական ուսումնարան», 2002 թվականի դեկտեմբերի 11 –ին՝ « N 23 ավագ դպրոց», իսկ 2004 թվականի նոյեմբերի 18 –ին՝ Երևանի N8 արհեստագործական պետական ուսումնարան։ Ուսումնարանը տիպային է, հագեցած է նյութատեխնիկական բազայով,արհեստանոցներով, լաբորատորիաներով, ունի առանձին ատաղձագործական արհեստանոց՝ հագեցած բազմաբնույթ աշխատանքային հաստոցներով։ Ուսանողները մասնակցում են տարաբնույթ օլիմպիադաների, մրցույթների, ցուցահանդեսների, էքսպոների, ուսանողական միջոցառումների,արժանանում պատվավոր պարգևների և շնորհակալագրերի։

Ուսումնարանի ուսանողները Էրեբունի Երևանի 2799 ամյակին

Մասնագիտական ուղղություններ
---------------------------

* Ատաղձագործական, մանրահատակագործական, ապակեգործական աշխատանքներ
* Խոհարարական գործ
* Համակարգիչների շահագործում
* Վարսավիրական արվեստ և զարդային դիմահարդարում
* Տրանսպորտային միջոցների շահագործում և նորոգում
* Փայտամշակման արտադրությունների սարքավորումների շահագործում և տեխնոլոգիա

Վալենտին 2018, Երևանի Սասունցի Դավիթ կայարան

Հավելյալ տեղեկություն
---------------------

Տրվում է կրթաթոշակ 4650 դրամ, համալրելով բանկային քարտին, որը տալիս է ուսումնարանը։ Հաստատությունում ընդունելությունն իրականացվում է առանց ընդունելության քննությունների`մրցութային հիմունքով։ Ուսուցումը կատարվում է հիմնական կրթության հիմքով՝ 3 տարի տևողությամբ անվճար, տրվում է պետական դիպլոմ։

Ընդունելության անհրաժեշտ փաստաթղթեր
-----------------------------------

* 4 լուսանկար
* 9-ամյա կրթության վկայական (ատեստատ)
* Ծննդյան վկայականի կամ անձնագրի պատճեն
* Սոցիալական քարտի պատճեն

Ծանոթագրություններ
------------------

1. ↑  "ԵՐԵՎԱՆԻ ԹԻՎ 8 ԱՐՀԵՍՏԱԳՈՐԾԱԿԱՆ ՊԵՏԱԿԱՆ ՈՒՍՈՒՄՆԱՐԱՆ • ՀԱՅԱՍՏԱՆ (ԵՐԵՎԱՆ) • ՍՓՅՈՒՌ". *spyur.am*. Արխիվացված է the original 2019 թ․ ապրիլի 17-ին. Retrieved 2019 թ․ ապրիլի 17.
2. ↑  "DASARAN ԿՐԹԱԿԱՆ ԾՐԱԳԻՐ". *www.dasaran.am*. Արխիվացված է the original 2019 թ․ փետրվարի 1-ին. Retrieved 2019 թ․ ապրիլի 17.
**Ժակլին Դևեթ «Ջեքի» Վելասկես-Գոնսալես** (անգլ.՝ Jacquelyn «Jaci» Davette Velasquez-Gonzáles, հոկտեմբերի 15, 1979(1979-10-15), Հյուստոն), ամերիկացի երգչուհի և դերասանուհի։ Աշխատել է «Alta Vista», «Briante», 
«Myrrh Records», «Sony Music Latin», «Word Records», «A’postrophe», «Inpop Records» լեյբլների հետ։

Կենսագրություն
--------------

Ժակլին Դևեթ Վելասկեսը ծնվել է 1979 թվականի հոկտեմբերի 15-ին Միացյալ Նահանգների Տեխաս նահանգի Հյուսթոն քաղաքում` լատինամերիկյան ծագմամբ ամուսինների ընտանիքում, որոնք բաժանվել են 2000 թվականին։ Ժակլինն ունի 4 եղբայր և 1 քույր` Ջուլիան Վելասկեսը, Մարիո Վելասկեսը, Մինդի Վելասկեսը և Դիոն Վելասկեսը։

9 տարեկան հասակում, անհայտ պատճառներով, Ժակլինը կորցրել է լսողությունը։ Ավելի ուշ աղջկա լսողությունը վերադարձել է, և այդ ժամանակվանից ի վեր նրա հետաքրքրվածությունը դեպի երաժշտություն սկսել է ավելանալ։

Գործունեություն
---------------

Ջեքին իր երաժշտական գործունեությունն սկսել է 1992 թվականին և մինչև 2012 թվականը թողարկել է անգլալեզու և իսպանալեզու 18 երաժշտական ալբոմ։

2003-2011 թվականներին նկարահանվել է կինոյում։

Անձնական կյանք
--------------

2003-2005 թվականներին Ջեքին ամուսնացած է եղել երաժիշտ Դարեն Պոտակի հետ։

2006 թվականի դեկտեմբերի 17-ից Ջեքին ամուսնացել է երկրորդ անգամ։ Նրա ամուսինն է երաժիշտ Նիկ Գոնսալեսը։ Զույգն ունի երկու որդի` Զիլենդ Դևիդ Գոնսալեսը (ծնված 2007 թվականի նոյեմբերի 3-ին) և Սորեն Արթուր Գոնսալեսը (ծնված 2009 թվականի փետրվարի 20-ին)։

Ծանոթագրություններ
------------------

1. 1 2  Discogs — 2000.
2. ↑  "Jaci Velasquez Divorced". Christianitytoday.com. 2003 թ․ օգոստոսի 16. Retrieved 2011 թ․ սեպտեմբերի 16.
3. ↑  "Jaci Velásquez and Nic Gonzáles Welcome Son Soren Arthur – Moms & Babies – Moms & Babies - People.com". Celebritybabies.people.com. 2009 թ․ մարտի 2. Արխիվացված է the original 2013 թ․ հունվարի 18-ին. Retrieved 2012 թ․ դեկտեմբերի 4. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · MySpace · Թվիթթեր |
|  |
| Ֆոտո, վիդեո և աուդիո | Apple Music · Deezer · Ինստագրամ · Spotify · ՅուԹյուբ |
|  |
| Թեմատիկ կայքեր | AllMovie · Allmusic · AlloCiné · ČSFD · Discogs · Internet Movie Database · ԿինոՊոիսկ · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BNF: 146219884 · GND: 137132697 · ISNI: 0000000078442109 · LCCN: n98010248 · NKC: xx0227066 · NTA: 185259227 · VIAF: 28841056 · WorldCat VIAF: 28841056 |

 |

 |
**Ջերմային հյուծում**, շոկի տեսակ, որը զարգանում է առատ քրտնարտադրության հետևանքով մարմնի ջրազրկումից։

Տաք միջավայրում երկարատև լարված աշխատելու ընթացքում քրտնարտադրությունն ուժեղանում է։ Դրա հետևանքով տուժածը մեծ քանակությամբ հեղուկ և աղեր է կորցնում։ Շոգ օրվա ընթացքում մարդը քրտնելու արդյունքում կարող է կորցնել մինչև. 10 լիտր հեղուկ։ Առատ քրտնարտադրության հետևանքով մարմնում նվազում է արյան ծավալը։

Կենսական կարևոր օրգանների արյունամատակարարումն ապահովելու համար նեղանում են մաշկի և վերջույթների արյունատար անոթները։ Զարգանում է շոկային իրավիճակ՝ ջերմային հյուծում։ Ջերմային հյուծմանը կարող են նախորդել ջերմային ցնցումները։ Ջերմային հյուծումն ավելի հաճախ հանդիպում է մարզիկների, հրշեջների, շինարարների և նրանց մոտ, ովքեր տաք հագնված երկար ժամանակ գտնվում են շոգ և բարձր խոնավության պայմաններում։ Տուժածի մարմնի ջերմաստիճանը կարող է լինել նորմալ, կամ սովորականից մի փոքր ցածր կամ բարձր։

Ջերմային հյուծման նշանները
--------------------------

* սառը, խոնավ, գունատ մաշկ,
* թուլություն,
* գլխացավ, գլխապտույտ,
* ծարավի զգացում,
* արագացած, թույլ անոթազարկ,
* սրտխառնոց, փսխում,
* հաճախացած շնչառություն։

Օգնություն ջերմային հյուծման դեպքում
------------------------------------

* Խորհուրդ տվեք տուժածին դադարեցնել ֆիզիկական աշխատանքը։
* Տեղափոխեք տուժածին հով, ստվերոտ վայր։
* Պառկեցրեք տուժածին, բարձրացրեք նրա ոտքերը մոտ 25 սմ։
* Թուլացրեք ճնշող կապերը և թեթևացրեք հագուստը։
* Եթե տուժածը գիտակից վիճակում է, տվեք ջրազրկման ժամանակ տրվող սառը հեղուկ, կամ սառը հանքային ջրեր։
* Ահազանգեք շտապ օգնություն։
* Վերահսկեք տուժածի վիճակը, գրանցեք տվյալները և ցուցաբերեք համապատասխան առաջին օգնություն։

Տես նաև
-------

* Արևահարություն
* Ջերմային հարված
* Ջերմային ցնցում
* Ընդհանուր սառեցում
* Ջերմահարություն

Ծանոթագրություններ
------------------



1. ↑  "Արևահարություն". *www.dasaran.am*. Արխիվացված է the original 2020 թ․ ապրիլի 11-ին. Retrieved 2020 թ․ մայիսի 20.
**Ջուել Թեյլոր** (անգլ.՝ Jewel Taylor, հունվարի 17, 1963(1963-01-17), Zorzor, Լոֆա երկրամաս, Լիբերիա), Լիբերիայի քաղաքական գործիչ, երկրի գործող փոխնախագահ։ Ամուսնացած է եղել դատապարտված զինվորական հանցագործ և նախկին նախագահ Չարլզ Թեյլորի հետ (որի հետ ամուսնացել է 1997 թվականին, իսկ ամուսնալուծվել է 2006 թվականին), եղել է Լիբերիայի առաջին տիկինը նրա նախագահության ժամանակ։ 2005 թվականին ընտրվել է Լիբերիայի Սենատ՝ Ազգային հայրենասիրական կուսակցությունից։ Սենատի գենդերային հարցերի, կանանց և երեխաների առողջապահության և սոցիալական ապահովության կոմիտեի նախագահն է։

Կենսագրություն
--------------

Երբ Չարլզ Թեյլորը երկրի նախագահն էր, նա Լիբերիայի կառավարությունում զբաղեցրել է պետական ծառայության մի շարք պաշտոններ, ներառյալ Լիբերիայի Ազգային բանկի կառավարչի տեղակալի պաշտոնը (ներկայումս Լիբերիայի Կենտրոնական բանկը), գյուղատնտեսական կոոպերատիվի և զարգացման բանկի նախագահի (ACDB) և առաջին միութենական Ազգային բանկի Հիփոթեքային Ֆինանսավորման տեղաբաշխողի պաշտոնները։ Բացի այդ, նա կենտրոնացած է կրթական, բժշկական և սոցիալական ծրագրերի վրա։

Ունի բարձրագույն կրթություն և երկու բակալավրի աստիճան։ 2011 թվականի դեկտեմբերի 21-ին ավարտել է Լիբերիայի պետական համալսարանին կից Լուիզա Արտուր Գրայմսի անվան իրավաբանության ֆակուլտետը։ Երկու օր անց Բոնգ գավառում հասարակական վեճեր են առաջացել այն պատվի վերաբերյալ, որը ենթադրաբար տրվել էր նրան. նա հայտարարվել է Բոնգ գավառի` Սուակոկո շրջանին նվիրված պատվավոր «Մադամ Սուակոկո» տիտղոսի նոր կրող, սակայն հանձնաժողովի անդամները, որոնք իբր նրան շնորհել էին այդ կոչումը, շուտով սկսել են հերքել իրենց կողմից պարգև տալը` ասելով, որ այն ժողովը, որտեղ նա արժանացել է կոչմանը, իրականում հանդիպում էր, որը նպատակ ուներ օգնել շրջանի բնակիչներին հաղթահարել քաղաքական տարաձայնությունները։

2012 թվականի փետրվարին Ջուել Թեյլորը փորձել է Լիբերիայի խորհրդարան մտցնել օրինագիծ, որի համաձայն նույնասեռական գործողությունները կդառնային առաջին աստիճանի քրեական հանցագործություն, իսկ մահապատիժը կդառնար առավելագույն պատժամիջոց։ Օրինագիծը չի ընդունվել այն բանից հետո, երբ նախագահ Էլեն Ջոնսոն-Սերլիֆը հասկացրել է, որ չի ստորագրի այն։

Ծանոթագրություններ
------------------

1. ↑  A Profile of Members of the 52nd Legislature of Liberia
2. ↑  Menjor, David S. (2018 թ․ օգոստոսի 6). "Election: Joseph, Tokpa Replace Weah, Taylor at Senate". *Liberian Observer*. Արխիվացված է the original 2020 թ․ հոկտեմբերի 9-ին. Retrieved 2020 թ․ ապրիլի 5.
3. ↑  «Madam Suakoko! Sen. Taylor Receives Traditional Honor». *The Analyst* 2011-12-29: 1, 2.
4. ↑  "Liberia ex-first lady proposes anti-gay bill". *Africa Review* (in անգլերեն). Արխիվացված է the original 2018 թ․ ապրիլի 9-ին. Retrieved 2017 թ․ դեկտեմբերի 20.
**ՊրիվատԲանկ**, Ուկրաինայի խոշորագույն բանկ։ Զբաղեցնում է առաջատար դիրք ճյուղի բոլոր ֆինանսական ցուցանիշների գծով։ Կազմում է Ուկրաինայի բանկերի քառորդ մասը՝ հանդիսանալով համակարգորեն կարևոր և խոշորագույն խնայողական բանկ, որը սպասարկում է երկրի բնակչության ավանդների մեկ երրորդը։

Գլխավոր գրասենյակը տեղակայված է Դնեպրոպետրովսկում։ Ունի ներկայացուցչություններ Ուկրաինայի սահմաններից դուրս։ «ՊրիվատԲանկ» բրենդը միավորում է ՊրիվատԲանկ (Ուկրաինա), AS PrivatBank (Լատվիա) և մասնաճյուղեր Պորտուգալիայում և Իտալիայում։ Ունեն մասնաճյուղ Կիպրոսում, ինչպես նաև ներկայացուցչություններ Պեկինում և Ալմա Աթայում։

Պրիվատբանկին է պատկանում LiqPay վճարման ծառայությունը։

2016 թվականի դեկտեմբերի 18-ին Ուկրաինայի Նախարարների խորհուրդը կողմ հանդես եկավ Ազգային բանկի առաջարկին՝ ՊրիվատԲանկի ազգայնացման մասին։

Սեփականատերեր և ղեկավարություն
------------------------------

Բանկի հիմնական սեփականատերերը նրա հիմնադիրներ խոշոր բիզնեսմեններ Իգոր Կոլոմոյսկին և Գենադի Բոգոլյուբովն էին, որոնց էին պատկանում բաժնետոմսերի 36,98 %-ը ուղղակիորեն և 16,23 %-ը՝ հավասար բաժիններով TRIANTAL INVESTMENTS LTD օֆշորային ընկերության միջոցով, որը գրանցված է Բրիտանական Վիրջինյան կղզիներում։ Եվս 10 % բաժնետոմսեր պատկանում էին մինորիտար բաժնետերերի խմբին, որոնց թվում են առանցքային համասեփականատերերի գործընկեր Ալեքսեյ Մարտինովը և բանկի թոփ-մենեջմենթը՝ ղեկավարման նախագահ Ալեքսանդր Դուբիլետը (3,03 %) և նրա առաջին տեղակալ Տիմուր Նովիկովը (1,52 %):

Ծանոթագրություններ
------------------

1. ↑
2. ↑  ПриватБанк отшутился от национализации / Статьи / Finance.UA
3. ↑  Кабмін оголосив про рішення націоналізувати "Приватбанк"//УНІАН, 18 грудня 2016
4. ↑  "Структура собственности". Արխիվացված է the original 2014 թ․ դեկտեմբերի 27-ին. Retrieved 2016 թ․ դեկտեմբերի 19. `{{cite web}}`: Unknown parameter `|dead-url=` ignored (`|url-status=` suggested) (help)

Արտաքին հղումներ
----------------

* Բանկի պաշտոնական կայք
* ՊրիվատԲանկ - էջը Լիգա կայքում
* ՊրիվատԲանկը սայթաքել է նավթի վրա
* Allbanks.ru — Բանկերի կատալոգ — ՊրիվատԲանկ Archived 2014-02-26 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |

 |
Ատտարդի ու նրա շրջակայքի համայնապատկերը
**Երեք գյուղ** (մալթերեն՝ **Tlett Villaġġi**), Ատտարդ, Բալցան, Լիյա գյուղերից բաղկացած համայնք Մալթայի Հանրապետությունում՝ միջերկրածովյան Մալթա կղզու կենտրոնական շրջանում։ Համայնքը ձևավորող երեք գյուղերը այնքան մոտ են գտնվում միմյանց, որ երբեմն փողոցի մի կողմը դրանցից մեկինն է, հակառակ կողմը՝ մյուսինը։ Այդ երեք գյուղերը մեկմեկու նմանվում են նաև չափսով, հատակագծով, տարիքով։ Սուրբ Հովհաննեսի ուխտի (օրդենի) իշխանության ժամանակաշրջանում երեք գյուղերը համբավվել են որպես քաղաքամերձ գյուղական գրավիչ, հարմարավետ կեցավայր, որտեղ ունևորներն իրենց համար մեծ պալատներ ու որսորդական տնակներ են կառուցել (ինչ-որ առումով դրանք ծառայել են նաև որպես ազնվականության, բարեկեցության խորհրդանիշ, մալթայական հասարակության մնացած մասի նկատմամբ գերազանցության նշան)։ 1993-ից մինչև 2014 թվականն ընկած ժամանակահատվածում Ատտարդի ու Լիյայի բնակչության թվաքանակն աճել է, այնինչ Բալցանինը, ընդհակառակը, նվազել է, փոխարենն ավելացել է նրա բնակիչների միջին տարիքը։

* ԱտտարդԱտտարդ
* ԲալցանԲալցան
* ԼիյաԼիյա

Ծանոթագրություններ
------------------

1. ↑  Richards, Brian (2008). *Malta*. London: New Holland Publishers. p. 89. ISBN 978-1845378714.(չաշխատող հղում)
2. ↑  Planet, Lonely. "The Three Villages travel - Lonely Planet". *Lonely Planet*. Արխիվացված է the original 2016 թ․ օգոստոսի 23-ին. Retrieved 2021 թ․ մայիսի 27.
3. ↑  Rix, Juliet (2018 թ․ հունվարի 26). *Malta*. Bradt Travel Guides. p. 232. ISBN 9781841624525.
4. ↑  Bain, Carolyn (2018 թ․ հունվարի 26). *Malta & Gozo*. Lonely Planet. p. 133. ISBN 9781741045406.
5. ↑  Ciappara, Frans (1998). *Society and inquisition in Malta 1743-1798*. Durhem E-Theses. Durham University. p. 29-30.
6. ↑  Debono, James (2015 թ․ օգոստոսի 4). "Marsa loses half of its population in 20 years". *Malta Today*. Retrieved 2018 թ․ հունվարի 26.
**Երեք մատանի**, հնդկական ժողովրդական հեքիաթ։

Սյուժե
------

Հեքիաթը պատմում է մի կախարդական մատանու մասին։ Ըստ սյուժեի` Աշոքա թագավորի ժամանակներում Հնդկաստանի մայրաքաղաք Դելիում մի ազնվական էր ապրում, ում անունը Սոբադևա էր։ Սոբադևան մի մատանի ուներ, որը կախարդական էր. այն կրողը դառնում էր բոլորի կողմից սիրված մարդ։ Մի օր Սոբադևան ծանր հիվանդանում է և որոշում է մատանին տալ իր երեք որդիներից մեկին։ Նա հավասարապես սիրում էր բոլոր որդիներին և չէր կողմնորոշվում, թե որ որդուն տալ այն։ Այդ պատճառով նա կանչում է իր մոտ մի ակնագործի և խնդրում է նույն մատանուց պատրաստել ևս երկու օրինակ։ Վարպետը շատ հմտորեն պատրաստում է այդ մատանուց և տալիս Սոբադևսին։ Նա երեք մատանիները տալիս է իր երեք որդիներին։ Երբ որ հայրը մահանում է տղաները մեծ հանդիսավորությամբ կատարում են դիակիզման արարողությունը։ Դրանից մի քանի օր անց տղաները իրար պատմում են այս մատանիերի մասին. նրանք չէին կարողանում հասկանալ, թէ որն է իրական կախարդական մատանին։ Եղբայրները որոշում են գնալ Աշոքա թագավորի մոտ և նրանից խորհուրդ հարցնել։ Վերջինս վերցնում է մատանիները, նայում է, բայց չի կարողանում տարբերել։ Թագավորը եղբայներին խորհուրդ է տալիս վերցնել մատանիները և հետևել, թե նրանցից ով է ավելի սիրված ժողովրդի կողմից։

Եղբայրները շնորհակալություն են հայտնում և գնում։ Ժամանակի ընթացքուն նրանք մոռանում էն մատանիների մասին և բոլորն էլ սիրված են լինում։

Կերպարներ
---------

* Աշոքա թագավոր
* Սոմադևա
* Երեք որդիներ
* Ակնագործ

Այլ կիրառություններ
-------------------

Մատանին որպես կախարդական իր հանդես է գալիս շատ տարբեր ժողովուրդների հեքիաթներում, մատանուն հաճախ են վերագրվում հրաշագործ հատկանիշներ

Ծանոթագրություններ
------------------

1. ↑  Հնդկական ժողովրդական հեքիաթներ, թարգմանիչ` Ս. Միքայելյան, Երևան, 1989, էջ 118
2. ↑  "Եղնիկների մատանին". Արխիվացված է the original 2012 թ․ օգոստոսի 2-ին. Retrieved 2018 թ․ հունվարի 24.
3. ↑  "Սողոմոն թագավորի մատանին". Արխիվացված է the original 2020 թ․ հուլիսի 7-ին. Retrieved 2020 թ․ հուլիսի 20.
**«Երիտասարդության համերաշխության միջազգային օր»**, միջազգային երիտասարդական օր, որը նշվում է ամբողջ աշխարհում ամեն տարի՝ ապրիլի 24-ին։ Երիտասարդության համերաշխության օրը ոչ աշխատանքային օր չէ, եթե չի համընկնում ազատ օրվա հետ։

«Երիտասարդության համերաշխության միջազգային օր» անցկացնելու նախաձեռնությունը պատկանում է Ժողովրդավարական երիտասարդության համաշխարհային ֆեդերացիային, որը միջազգային ձախակողմյան երիտասարդական կազմակերպություն է։ Ըստ կազմակերպիչների՝ այս օրը պետք է ծառայի միջազգային հանրության և աշխարհի բոլոր երկրների քաղաքական գործիչների ուշադրությունը երիտասարդության սոցիալական պաշտպանության խնդիրներին, երիտասարդական քաղաքականության ստեղծման և վարման անհրաժեշտության, կրթություն ստանալու հարցում օգնության, ինչպես նաև մշակութային կրթության և երիտասարդության ժամանցի խնդիրների լուծման վրա սևեռելուն։

Այս միջազգային օրվա համար ընտրվել է այն ամսաթիվը, որ օրը 1955 թվականին տեղի է ունեցել Ասիայի և Աֆրիկայի երկրների Բանդունգի համաժողովի եզրափակիչ հանդիպումը։ Առաջին անգամ «Երիտասարդության համերաշխության միջազգային օրը» նշվել է 1957 թվականին, այնուհետև այն անվանվել է «Երիտասարդության համերաշխության միջազգային օր՝ ընդդեմ գաղութարարության դեմ պայքարի, հանուն խաղաղ գոյակցության», բայց ժամանակի ընթացքում սկզբնական անունից մնացել են միայն առաջին չորս բառերը։

Երիտասարդության համերաշխության միջազգային օրն անցկացվել են երիտասարդական համագումարներ, կազմակերպվել են համերգներ, անցկացվել տոնական միջոցառումներ։ ԽՍՀՄ փլուզումից հետո, երբ այս միջազգային օրը զրկվել է իր գլխավոր հովանավորից, «Երիտասարդության համերաշխության միջազգային օրվա» տոնակատարությունը, նախորդ ժամանակների համեմատությամբ, գործնականում դադարել է։ Ներկայում այդ ամսաթիվը նշվում է հազվադեպ, սովորաբար կոմունիստական կուսակցությունների աջակցությամբ։

Տես նաև
-------

* Երիտասարդության միջազգային օր
* Երիտասարդության համաշխարհային օր (կաթոլիկություն)

Ծանոթագրություններ
------------------

1. ↑  Международный день солидарности молодежи — 24 апреля. История и особенности праздника в проекте Календарь Праздников 2010
2. ↑  "24 апреля — Международный день солидарности молодежи". Արխիվացված է the original 2009 թ․ ապրիլի 27-ին. Retrieved 2020 թ․ օգոստոսի 12.
3. ↑  Письмо в редакцию. «Международный день солидарности молодежи» — KPRF.RU

Արտաքին հղումներ
----------------

* 24 апреля — Международный день солидарности молодежи Archived 2009-04-27 at the Wayback Machine. (ռուս.)